stanford-oval/wikipedia huggingface dataset:
Dario Franchitti

Dario Franchitti, 2015
George Dario Marino Franchitti (s. 19. toukokuuta 1973 Bathgate) on skotlantilainen kilpa-autoilija. Hän on kilpaillut pääasiassa Pohjois-Amerikan ovaaliradoilla.
Mikroautoilla uransa aloittanut Franchitti voitti vuonna 1984 Skotlannin juniorimestaruuden, vuosina 1985–1986 Britannian juniorimestaruuden ja 1988 yleisen Skotlannin mestaruuden. Kilpailtuaan kaksi vuotta Formula Vauxhall -sarjassa hän siirtyi 1994 Britannian Formula 3 -sarjaan, missä ajoi niin ikään kahden vuoden ajan. Vuonna 1996 hän kilpaili AMG Mercedeksellä Saksan vakioautojen mestaruussarjassa DTM:ssä (sittemmin ITC).
Vuosina 1997–2003 Franchitti ajoi CART-sarjaa, missä hänen parhaimmaksi saavutuksekseen jäi kakkossija Green Racing -tallin autolla kaudella 1999 tasapisteillä mestari Juan Pablo Montoyan kanssa. Vuotta aikaisemmin hän oli sijoittunut sarjassa kolmanneksi. CART-sarjasta hän saavutti kaikkiaan kymmenen osakilpailuvoittoa.
Vuonna 2003 Franchitti siirtyi Indy-sarjaan, missä hän jatkoi kilpailemista sittemmin Andretti Greeniksi nimensä muuttaneessa tallissa. Hänen ensimmäinen kokonainen kautensa oli 2004, jolloin hän saavutti myös ensimmäisen osakilpailuvoittonsa Milwaukeen ovaalilla. Vuonna 2007 Franchitti voitti sekä Indianapolisin 500 mailin ajon että sarjan kokonaiskilpailun mestaruuden. Kaikkiaan hän on urallaan saavuttanut IRL:ssä 20 osakilpailuvoittoa.
Franchitti on kilpaillut Green-tallin kalustolla myös American Le Mans -sarjassa yhdessä veljensä Marinon sekä Bryan Hertan kanssa. Hän on ajanut myös yksittäisiä NASCAR-kilpailuja eri luokissa. Vuonna 2008 Franchitti voitti yhdessä Montoyan, Scott Pruettin ja Memo Rojasin kanssa Daytonan 24 tunnin ajon.
Franchitti voitti myös Indy mestaruuden 2011, juhlallisuudet kuitenkin peruttiin Dan Wheldonin kuoltua päätöskilpailussa Las Vegasissa.
Vuonna 2010 Franchitti uusi Indianapolis 500 -voittonsa.
Aiheesta muualla

Virallinen sivu (Arkistoitu – Internet Archive)
IndyCar-profiili (Arkistoitu – Internet Archive)
Craig Anderson

| Craig Anderson |
| --- | --- |

Henkilötiedot
Syntynyt: 21. toukokuuta 1981 (ikä 43) Park Ridge, Illinois
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  79 kg
Pelinumero:  41
Pelaajaura
Pääsarjaura:  2002–2023
Seurat:  Chicago Blackhawks   Florida Panthers   Colorado Avalanche   Ottawa Senators   Washington Capitals   Buffalo Sabres
NHL-varaus:  77. varaus, 1999 Calgary Flames 73. varaus, 2001 Chicago Blackhawks
Aiheesta muualla
anderson41.com
Craig Anderson (s. 21. toukokuuta 1981 Park Ridge, Illinois, Yhdysvallat) on yhdysvaltalainen uransa lopettanut jääkiekkomaalivahti, joka pelasi 20 kautta NHL-liigassa vuosina 2002–2023. Hänet muistetaan etenkin ajastaan Ottawa Senatorsissa, jota hän edusti kymmenen kauden ajan.
Ura

Anderson varattiin NHL:ään kahdesti. Calgary Flames varasi hänet vuoden 1999 varaustilaisuudessa, muttei tehnyt koskaan hänen kanssaan sopimusta, joten Chicago Blackhawks pystyi varaamaan hänet vuoden 2001 varaustilaisuudessa.
Anderson siirtyi heti Blackhawksin organisaatioon, mutta sai peliaikaa lähinnä AHL-liigan farmijoukkueessa. Kaudella 2005–2006 hän nousi Blackhawksin kokoonpanoon Nikolai Habibulinin varamieheksi. Kauden aikana hänet laitettiin vapaiden pelaajien waivers-listalle, jossa hän kiersi parin seuran kautta takaisin Blackhawksiin pelaamatta otteluakaan. Lopulta kauden jälkeen hänet kaupattiin Florida Panthersiin vaihdossa varausvuoroon.
Anderson pelasi kolme kautta Floridassa lähinnä tuuraten Tomáš Vokounia. Kaudeksi 2009–2010 hän teki sopimuksen Colorado Avalanchen kanssa ja voitti joukkueen aloittavan maalivahdin paikan. Seuraavalla kaudella Andersonin pelitaso laski ja Colorado päätti kaupata hänet Ottawa Senatorsiin vaihdossa Brian Elliottiin.
Anderson edusti Ottawaa kymmenen kauden ajan. Kauden 2019–2020 jälkeen hän oli seuran tilastoissa eniten voittoja pelannut maalivahti. Senators ei kuitenkaan tarjonnut 39-vuotiaalle maalivahdille jatkosopimusta, joten hän meni ensin koeajalle Washington Capitalsiin ja teki sitten yksivuotisen sopimuksen joukkueen kanssa kaudeksi 2020–2021.
Kaudeksi 2021–2022 Anderson solmi vuoden mittaisen ja arvoltaan 750 000 dollarin sopimuksen Buffalo Sabresin kanssa. Kesällä 2022 sopimusta jatkettiin vuodella. Kauden 2022–2023 jälkeen Anderson ilmoitti lopettavansa pelaajauransa.
Vuoden 2008 maailmanmestaruuskilpailuissa Anderson toimi Yhdysvaltain jääkiekkomaajoukkueen kolmosvahtina ja pelasi vain yhdessä ottelussa maalivahti Tim Thomasin loukkaannuttua.
Dakar-ralli 1979

|  Dakar-ralli 1986 |
| --- | --- |
Ajankohta:  26. joulukuuta 1978– 14. tammikuuta 1979
Kokonaispituus:  10 000 km
Pariisi-Dakar-ralli 1979 (myös Pariisi-Algiers-Dakar) oli ensimmäinen Dakar-ralli, joka ajettiin 26. joulukuuta 1978 ja 14. tammikuuta 1979 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli 10 000 kilometriä ja reitti kulki Ranskan, Algerian, Nigerin, Malin, Ylä-Voltan ja Senegalin alueella.
Kilpailuun ilmoittautui 182 kilpailijaa, joista 80 oli autoja, 90 moottoripyörää ja 12 kuorma-autoa. Kilpailun maaliin pääsi 74 ajoneuvoa.
Yleiskilpailun voitti Cyril Neveu Yamahalla.
Patrice Dodin kuoli kilpailun yhteydessä, joka oli ensimmäinen kuolema Dakar-rallin historiassa. Dodin oli laittanut kypärän päähänsä laittamatta sitä kiinni ennen siirtymistä lähtöalueelle. Hän kaatui, jolloin kypärä luisti päästä ja hän löi päänsä kiveen. Tietojen mukaan hän oli kiinnittämässä kypäräänsä kun hän menetti moottoripyöränsä hallinnan.
Tulokset

| Sija | Kilpailijat | Ajoneuvo |  |
| --- | --- | --- | --- |
| 1. |  Cyril Neveu | Yamaha 500 XT |  |
| 2. |  Gilles Comte | Yamaha 500 XT |  |
| 3. |  Philippe Vassard | Honda 250 XLS |  |
| 4. |  Alain Genestier (kuljettaja)   Joseph Terbiaut (kartanlukija)  Jean Lemordant (mekaanikko) | Range Rover V8 |  |
| 5. |  Claude Marreau   Bernard Marreau | Renault 4 Sinpar |  |
Lähde:
Aiheesta muualla

The Story of the First Dakar Rally – 1979 (englanniksi)
Dakar-ralli
| --- | --- |
Eurooppa ja Afrikka:   1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008 
Etelä-Amerikka:   2009  2010  2011  2012  2013  2014  2015  2016  2017  2018  2019 
Lähi-itä:   2020  2021  2022  2023  2024
Diogo Cão

Diogo Cão
Diogo Cão oli portugalilainen löytöretkeilijä, joka teki 1480-luvun aikana kaksi matkaa Afrikan rannikolle. Hän saapui ensimmäisenä eurooppalaisena Kongojoelle ja vieraili lisäksi muun muassa nykyisten Angolan ja Namibian alueilla.
Cão syntyi mahdollisesti Vila Realissa. Hän oli ainakin huhtikuussa 1484 jälleen Lissabonissa, mutta lähti uudelle matkalle ja ilmeisesti vieraili jälleen Kongon seudulla.
Vuodelta 1489 olevan tiedon mukaan Cão olisi kuollut Cape Crossilla eteläisellä Atlantilla, nykyisen Namibian edustalla.
Danger in Love

| ”Danger in Love” Agnes |
| --- | --- | --- |

Singlen tiedot
 Albumilta: When the Night Falls
 Julkaistu: 26. marraskuuta 2006
 Tyylilaji: hard rock
 Levy-yhtiö: Sony BMG Finland
Agnesin muut singlet
| ”I Thought We Were Lovers” 2006 | ”Danger in Love” 2006 | ”Change” 2007 |
Danger in Love on Agnes Pihlavan single vuodelta 2006. Se on toinen singlejulkaisu hänen When the Night Falls-albumiltaan.
Kappaleen on säveltänyt ja sanoittanut Mr. Lordi. Kappale oli alun perin tarkoitettu Lordin esittämäksi The Arockalypse-albumille. Kappale kuitenkin jäi levyttämättä ja se annettiin Agnesin esitettäväksi.
Kappaleet

Danger in Love
Switchfoot

| Switchfoot |
| --- | --- |
 Switchfoot konsertissa vuonna 2007
Tiedot
Toiminnassa:  1996– 
Tyylilaji:  vaihtoehtorock, pop, post-grunge
Kotipaikka:  San Diego, Yhdysvallat
Laulukieli:  englanti
Jäsenet:  Jon Foreman, laulu, kitara   Tim Foreman, basso, taustalaulu   Jerome Fontamillas, kitara, koskettimet, taustalaulu   Drew Shirley, kitara    Chad Butler, rummut  
Aiheesta muualla
Kotisivut
Infobox OKNimi-testi OK: 
Switchfoot on rockyhtye, joka on perustettu vuonna 1996 San Diegossa, Kaliforniassa.
Jäsenet

Jon Foreman - laulu ja kitara (1996-)
Tim Foreman - basso ja taustalaulu (1996-)
Chad Butler - rummut (1996-)
Jerome Fontamillas - koskettimet, kitara ja taustalaulu (2000-)
Andrew Shirley - kitara (2003-)
Diskografia

Switchfoot julkaisi kolme ensimmäistä albumiaan ("The Legend of Chin", "New Way to Be Human" ja "Learning to Breathe") pienellä Re:think -levy-yhtiöllä, tunnetun kristillisen musiikin tuottajan Charlie Peacockin (mm. dcTalk) kanssa. Tämän jälkeen yhtye kirjoitti sopimuksen Columbia Recordsin kanssa ja lopullinen läpimurto pienestä indie-yhtyeestä kansainvälisesti tunnetuksi rockyhtyeeksi tapahtui "The Beautiful Letdown"-albumin myötä vuonna 2003. Levy sisälsi mm. hitit Meant to Live, Dare You to Move ja Ammunition. Levy kiipesi Yhdysvaltain Billboardilla 16. sijalle ja ensimmäiseksi maan kristillisellä levylistalla, myyden yli 2 miljoonaa kappaletta.
Seuraava pitkäsoitto, "Nothing is Sound", ylsi Billboardilla huikealle 3. sijalle, mutta sen kokonaismyynti ei koskaan yltänyt Beautiful Letdownin mittoihin, sillä levylle koodattu kopiosuojaus esti ostajia mm. lataamasta lauluja iPodeilleen. Nothing is Soundilta julkaistuja singlejä olivat Stars ja We Are One Tonight.
"Oh! Gravity" oli yhtyeen kolmas ja viimeinen julkaisu Columbialla (lukuun ottamatta levy-yhtiön julkaisemaa kokoelmalevyä vuonna 2008) ja odotukset sitä kohtaan olivat suuret. Levyn tuottajana toimi mm. U2:n kanssa työskennellyt Steve Lillywhite. Amerikan Billboardilla "Oh! Gravity" nousi sijalle 18 ja kristillisen musiikin listalla tuttuun tapaan ykkössijalle.   Levy sisälsi hitit Oh! Gravity, Awakening ja Dirty Second Hands.
Pitkän harkinnan tuloksena yhtyeen ja Columbian tiet erosivat  ja pojat alkoivat työstää uutta pitkäsoittoa jälleen indie-yhtyeenä. Levyprosessi alkoi syksyllä 2007 ja uuden levyn tuottajaa vaihdettiin useaan kertaan. Vanha tuttu Charlie Peacock vieraili myös studiossa levytyksen varhaisessa vaiheessa. Lopulta syksyllä 2009 julkaistiin "Hello Hurricane", tuottajana hiphopin parissa kunnostautunut Mike Elizondo. "Hello Hurricane" menestyi hyvin USA:n virallisella levylistalla ja sai myönteistä palautetta useilta kriitikoilta. Voittipa albumi myös Grammyn (Best Rock Gospel Album).
Hello Hurricanen pitkittyneistä levytyssessioista jäi yhtyeelle takataskuun useita lauluja, joita Switchfoot lupaili julkaista vuoden 2010 aikana alustavalla albuminimellä "Vice Verses". Tämäkin studioprojekti kuitenkin venähti ja suuresti odotettu, enemmän yhtyeen rytmisektioon nojaava, Vice Verses ilmestyi lopulta syksyllä 2011.  Singleinä levyltä julkaistiin kappaleet Dark Horses, Restless ja The Original.
Vuosina 2012 ja 2013 Switchfoot on työskennellyt tähän asti kunnianhimoisimman projektinsa parissa: Fading West -nimellä kulkevan, yhtyeestä kertovan, dokumenttielokuvan on määrä ilmestyä syksyllä 2013. Switchfoot kirjoittaa elokuvaan musiikin ja soundtrackin lisäksi yhtye on vihjannut myös julkaisevansa uuden studioalbumin elokuvan rinnalle. Rumpali Chad Butler kuvaili Fading Westin olevan jotakin U2:n legendaarisen Rattle and Humin ja surf-dokumentti Endless Summerin välimaastosta.
Diskografia > Studioalbumit

The Legend Of Chin (1997)
New Way To Be Human (1999)
Learning To Breathe (2000)
The Beautiful Letdown (2003 US #16)
Nothing Is Sound (2005 US #3)
Oh! Gravity (2006 US #18)
Hello Hurricane (2009 US #13)
Vice Verses (2011 US #8)
Fading West (2014)
Diskografia > EP:t

Switchfoot: Live - EP (2004)
Oh! EP (2006)
Building A Hurricane (2009)
Eastern Hymns For Western Shores (2010)
Vice Re-Verses (2012)
Backstage EP (2012)
Diskografia > Kokoelmat

The Early Years: 1997-2000 (2004)
The Best Yet (2008)
Diskografia > DVD:t

Switchfootage (2003)
Live In San Diego (2003)
Feet Don't Fail Me Now (2004)
Switchfootage 2 (2006)
Live at the Ventura Theatre (2007)
The Best Yet: Live in Nashville (2009)
Fading West (2013)
Aiheesta muualla

Kuvia tai muita tiedostoja aiheesta Switchfoot Wikimedia Commonsissa
Kotisivut switchfoot.com
Fanisivusto "Land of Broken Hearts"
Diapaussi

Diapaussi on lepotila, jonka aikana eliön elintoiminnot ovat erittäin hitaat. Diapaussin aikana ei oteta ravintoa ja eliö on erittäin vastustuskykyinen erilaisia luonnonilmiöitä kuten kuivuutta ja alhaisia lämpötiloja vastaan. Hyönteiset voivat olla lepotilassa kaikissa kehitysasteissaan (munana, toukkana, kotelona ja aikuisena) mutta normaalisti se on rajoittunut vain yhteen kehitysasteeseen.
Diapaussin laukaisevat Suomen leveysasteilla useimmiten myöhäiskesän lyhenevät päivät ja valon määrä eikä vain olosuhteiden huonontuminen. Diapaussin ansiosta esimerkiksi hyönteiset selviytyvät talven yli.
Craig Adams

| Craig Adams |
| --- | --- |

Henkilötiedot
Syntynyt: 4. huhtikuuta 1962 (ikä 62)
Ammatti:  muusikko, säveltäjä, tuottaja
Muusikko
Aktiivisena:  1980-
Tyylilajit:  goottirock
Soittimet:  bassokitara,
Yhtyeet:  The Sisters of Mercy, The Mission, The Cult
Levy-yhtiöt:  Sony Music
  [ Muokkaa Wikidatassa ] [ ohje ]  
Craig Adams (4. huhtikuuta 1962 Otley, Englanti) on brittiläinen muusikko ja säveltäjä, joka on soittanut muun muassa yhtyeissä The Sisters of Mercy, The Mission ja The Cult.
Musiikillinen ura

The Expelaires (1980)
The Sisters of Mercy (1981–1985)
The Mission (1985–1992, 1999–2002)
The Cult (1993–1995, 2002)
Coloursound (1998-) Mike Petersin ja Billy Duffyin kanssa
The Alarm (2003-)
Spear of Destiny (2006-)
Theatre of Hate (2007-)
Aiheesta muualla

Craig Adams Discogsissa. (englanniksi)
Davisin piirikunta (Utah)

Davisin piirikunta (engl. Davis County) on Yhdysvaltojen Utahin osavaltiossa sijaitseva piirikunta. Sen väkiluku oli 362 679 vuonna 2020. Piirikunnan hallintokeskus on Farmingtonin kaupunki. Piirikunta perustettiin 5. lokakuuta 1850.
Aiheesta muualla

Kuvia tai muita tiedostoja aiheesta Davisin piirikunta (Utah) Wikimedia Commonsissa
Dianthus fruticosus ssp. carpathus

| Dianthus fruticosus ssp>  carpathus.Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Neilikat Dianthus
Laji::  fruticosus
Alalaji::  carpathus
Kolmiosainen nimi
 Dianthus fruticosus ssp. carpathus  Runemark 
Infobox OKNimi-testi OK: 
Dianthus fruticosus ssp. carpathus on kohokkikasvien heimoon ja neilikkojen sukuun kuuluvan Dianthus fruticosus -lajin alalaji.
Dianthus fruticosus ssp. carpathus -kasvia tavataan eteläisellä Egeanmerellä sijaitsevilla Kreikalle kuuluvilla Kásoksen, Kárpathoksen ja Sarían saarilla.
Kasvi on suojeltu Kreikan presidentin asetuksella (67/81). Kasvi sisältyi IUCN:n uhanalaisten lajien punaiseen listaan (1993).
De Galindo

De Galindo on Suomen suuriruhtinaskunnassa vaikuttanut suku. Yksi suvun jäsenistä adoptoitiin vapaaherralliseen Cronstedt-sukuun. Hänen jälkeläisensä käyttävät nyt nimeä Cronstedt.
Suvun jäseniä

Jean Kristian de Galindo (s. 1797), kollegiasessori, tekniikan ja ranskan kielen opettaja Suomen kadettikoulussa
Johan Frans Andreas Galindo‎ (1832–1907), adoptoituna Jean Frans Andreas Cronstedt, Suomen Yhdyspankin toimitusjohtaja, Jean Kristian de Galindon poika
Georg Eberhard Galindo (s. 1835), kenraalimajuri, Jean Kristian de Galindon poika
Fredrik Theodor Galindo (s. 1838), kenraalimajuri, Jean Kristian de Galindon poika
Digitaalinen rupia

Digitaalisen rupian kolikoita ja seteleitä.
Digitaalinen rupia (e₹) on Intian keskuspankin eli Reserve Bank of Indian marraskuusta 2022 lähtien koekäyttöön tuoma digitaalinen keskuspankkiraha (CBDC). Se on Intian rupian (INR eli ₹) digitaalinen vastine. Digitaalista keskuspankkirahaa voidaan käyttää maksuvälineenä ja tallettaa pankkeihin.
Digitaalinen rupla

Digitaalisen ruplan symboli.
Digitaalinen rupla on Venäjän keskuspankin (ven. Банк России, Bank Rossii) 15. elokuuta 2023 koekäyttööön laskema digitaalinen keskuspankkiraha. Se on Venäjän rahayksikön Venäjän ruplan digitaalinen versio. Digiruplan testivaihetta edelsi vajaa kolme vuotta kestänyt julkinen suunnittelu- ja valmisteluvaihe.
On esitetty, että digitaalisen keskuspankkirahan avulla Venäjä pyrkisi kiertämään maalle asetettuja taloudellisia pakoitteita..
De Geer -moreeni

Samansuuntaisina kapeina harjanteina erottuvat De Geer -moreenit hallitsevat maisemaa monin paikoin Merenkurkun saaristossa. Kuva on Mustasaaren Raippaluodosta. Kuvassa niitä näkyy takana horisontissa.
De Geer -moreenit ovat aaltomaisia kapeita moreeniharjanteita, jotka voivat muodostaa laajojakin kymmenien tai jopa satojen harjanteiden kenttiä. Ilmakuvassa ne muistuttavat vanhan ajan pyykkilautaa.
Kymmenien tai jopa satojen metrien pituiset harjanteet ovat syntyneet jääkauden aikana jäätikön vaikutuksesta. Jäätikkö kuljetti mukanaan kalliosta hiomaansa moreenia. De Geer -moreenit syntyivät jäätikön päätyessä matalaan veteen, aivan jäätikön kellumisrajaan melko ylävälle maaston alueelle.
"Moreeniaaltojen" suunta on jäätikön virtaussuunnan vastainen. Harja on yleensä terävä ja aines jäätikön pohjamoreenia. Moreeniaallon suojan puoleinen rinne on monesti runsaskivisempi. De Geer -moreeniaaltojen korkeudet ovat 1–5 metriä, harjanteiden pituudet sadan metrin suuruusluokkaa ja harjanteiden välit 20–200 metriä, Suomessa keskimäärin 100–120 metriä.
Suomessa lukumääräisesti eniten De Geer -moreeneita on maailmanluonnonperintökohteeksi nimetyssä Merenkurkun saaristossa, missä ne esiintyvät tiheinä ja symmetrisinä kenttinä. Niitä esiintyy myös Etelä- ja Keski-Suomessa, esimerkiksi Uudenkaupungin ja Mynämäen seudulla sekä Hyvinkäällä ja sen lähistöillä.
De Geer -moreenit ovat saaneet nimensä ruotsalaisen geologin Gerard De Geerin mukaan.
Kirjallisuutta

Zilliacus, Harry & Heikkinen, Olavi & Tikkanen, Matti: De Geer moraines in Finland and the annual moraine problem, s. 147–239.  Helsinki:  Geographical Society of Finland, 1987.  ISSN 0015-0010
Connah’s Quayn rautatieasema

Connah’s Quayn rautatieasema oli rautatieasema lähellä Connah’s Quayn kaupunkia Flintshiressä, Walesissa. Se sijaitsi North Wales Coast Linen varrella.
Historia

Asema avattiin 1. syyskuuta 1870. Siellä oli kaksi laituria, joiden välillä kulki kävelysilta. Länteen menevien junien laiturilla oli kaksikerroksinen tiilinen asemarakennus, jossa oli lipunmyyntitoimisto, odotushuone ja henkilökunnan asumuksia. Toisella laiturilla oli puinen katos. Connah’s Quayssä pysähtyivät enimmäkseen paikallisjunat, mutta aseman pitkille laitureille mahtuivat tarvittaessa myös pidemmät pikajunat.
Connah’s Quayn asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla oli loppunut jo 1. marraskuuta 1952, ja henkilöliikenne lakkautettiin 14. helmikuuta 1966.
Nykytila

Kaikki jäänteet asemarakennuksista ja laitureista on purettu, ja niiden tilalla on uudisrakennuksia.
Delirious (kappale)

| ”Delirous” ZZ Top |
| --- | --- | --- |

Yhdysvaltain promo-singlen kansikuva
Singlen tiedot
 Albumilta: Afterburner
 Äänitetty : 1985
 Julkaistu: 1985
 Formaatti: 7"-single
 Tuottaja(t): Bill Ham
 Tyylilaji: blues rock, rock, hard rock
 Kesto: 03.42
 Levy-yhtiö: Warner Brothers Records
Listasijoitukset
  16. (Mainstream Rock)
ZZ Topin muut singlet
| ””Rough Boy”” 1986 | ””Delirious”” 1986 | ””My Head’s in Mississippi”” 1990 |
Delirious on blues rock -yhtye ZZ Topin kappale vuodelta 1985. Se julkaistiin albumilla Afterburner sekä singlenä 1986. Kappaleen laulaa Dusty Hill.
Dario Marianelli

Dario Marianelli (s. 1963 Pisa, Italia) on italialainen Oscar-palkittu piano-, orkesteri- ja elokuvamusiikin säveltäjä.
Marianelli sai säveltämästään Sovitus-elokuvan musiikista sekä Golden Globe että Oscar-palkinnon. Hän oli ehdolla Oscarin saajaksi jo kaksi vuotta aiemmin elokuvasta Ylpeys ja ennakkoluulo.
Osittainen filmografia

I Went Down - pohjaan asti (I Went Down, 1997)
In This World (2002)
V niin kuin verikosto (V for Vendetta, 2005)
Ylpeys ja ennakkoluulo (Pride and Prejudice, 2005)
Grimmin veljekset (The Brothers Grimm, 2005)
Hyvästi Bafana (Goodbye Bafana, 2007)
Stranger in You (The Brave One, 2007)
Sovitus (Atonement, 2007)
Eat Pray Love – omaa tietä etsimässä (Eat Pray Love, 2010)
Rakkaudesta, unelmista ja kaloista (Salmon Fishing in the Yemen, 2011)
Anna Karenina (2012)
Bumblebee (2018)
Aiheesta muualla

Dario Marianelli Internet Movie Databasessa. (englanniksi)
Dario Marianelli Elonetissä.
Diogo Figueiras

| Henkilötiedot |
| --- | --- | --- | --- |
Koko nimi: Diogo José Rosário Gomes Figueiras
Syntymäaika: 7. tammikuuta 1991 (ikä 33)
Syntymäpaikka: Castanheira do Ribatejo, Portugali
Pelipaikka: oikea laitapuolustaja
Pituus: 170 senttimetriä
Junioriseurat
2004–2010: Benfica
Seurat
| Vuodet | Seura | O | (M) |
| 2010–2011 | Pinhalnovense | 25 | (0) |
| 2011–2013 | Paços Ferreira | 21 | (0) |
| 2012 | → Moreirense (laina) | 9 | (0) |
| 2013– | Sevilla | 46 | (2) |
| 2015 | → Genoa (laina) | 9 | (1) |
 Seurajoukkueuran tilastot kattavat vain kansalliset sarjat, päivitetty 6. helmikuuta 2016.
Diogo José Rosário Gomes Figueiras (s. 7. tammikuuta 1991 Castanheira do Ribatejo, Portugali) on portugalilainen jalkapalloilija. Hän on pelipaikaltaan oikea laitapuolustaja.
Aiheesta muualla

Diogo Figueirasin tilastot Footballzz-sivustolla[vanhentunut linkki] (englanniksi)
Danica Radojčić

Danica Radojičić.
Danica Radojičić (serb. Даница Радојичић; s. 9. elokuuta 1989 Belgrad, Serbian sosialistinen tasavalta, Jugoslavia) (taiteilijanimeltään Nina) on serbialainen laulaja.
Nina edusti Serbiaa Eurovision laulukilpailussa 2011 kappaleella "Čaroban" ja sijoittui 14. sijalle 85 pisteellä.
Don Aase

Don Aase vuonna 1978.
Donald William "Don" Aase (s. 8. syyskuuta 1954) on entinen yhdysvaltalainen baseballsyöttäjä. Hän pelasi MLB-tasolla vuosina 1977–1990. Hänen ammattilaisseuroinaan olivat Boston Red Sox, California Angels, Baltimore Orioles, New York Mets ja Los Angeles Dodgers.
Aase oli All-Star-pelaaja vuonna 1986.
Cultus Nex

| Cultus Nex Sacrilegious Impalement |
| --- | --- | --- |

Studioalbumin tiedot
 Julkaistu: 29. joulukuuta 2009
 Tyylilaji: black metal
 Kesto: 37.35
 Levy-yhtiö: Hammer of Hate
Sacrilegious Impalementin muut julkaisut
| World in Ashes 2008 | Cultus Nex 2009 | II ‎– Exalted Spectres 2011 |
Cultus Nex on Sacrilegious Impalementin ensimmäinen studioalbumi, joka julkaistiin 29. joulukuuta 2009.
Kappaleet

Kaikki kappaleet säveltänyt Impaler von Bastard ja sanoittanut Kaosbringer, Hellwind Inferion ja von Bastard.
Arrival of the Forgotten Demons – 2.51
Total Annihilation – 4.25
Holy Terror – 5.53
March of Doom – 6.33
Baptism By Blood – 5.26
Revelations... The Coming! – 5.38
Utterly Rotten – 6.49
Untitled – 5.35 (bonuskappale)
Kokoonpano

Von Bastard – kitarat, basso
Kaosbringer – laulu
Asassin – rummut, bassokitara (kappale 3)
Hellwind Inferion – taustalaulu
Arvostelut

Imperiumi: 8/10
Maelstromzine: 6/10
The Metal Crypt:
Sea of Tranquility:
Aiheesta muualla

Cultus Nex Discogsissa. (englanniksi)
Albumi Cultus Nex Encyclopaedia Metallum -sivustolla (englanniksi)
Sacrilegious Impalementin virallinen kotisivu
Sacrilegious Impalement Facebook
Don Baizley

| Don Baizley> Henkilötiedot |
| --- | --- |
Syntynyt: 15. toukokuuta 1942 Kenora, Ontario
Kuollut: 27. kesäkuuta 2013 (71 vuotta) Winnipeg, Manitoba
Kansalaisuus:   Kanada
Ammatti:  pelaaja-agentti
Don Baizley (15. toukokuuta 1942 – 27. kesäkuuta 2013) oli kanadalainen NHL-liigan pelaaja-agentti. Baizley kuoli 71-vuotiaana keuhkosyöpään kesäkuussa 2013. Baizley toimi uransa aikana esimerkiksi Veli-Pekka Ketolan, Heikki Riihirannan, Jari Kurrin, Saku Koivun ja Teemu Selänteen pelaaja-agenttina.